Datasets:

atlasia
/

facebook_darija_dataset

Dataset card Viewer Files Files and versions Community

Split (1)

train · 5.4k rows

pageName stringclasses 8 values	text stringlengths 1 7.89k	lang_identity stringclasses 23 values	__index_level_0__ int64 0 4.27k
Football B'darija - فوتبول بالداريجة	فالفيردي يقدر يكون السبب باش يعتق موسم الريال بهاد الأداء لي كيقدم كظهير و يهني الرياليين من فاسكيز.. ماشي اول مرة يلعب فهاد البوسط ، باقي عاقل كان دار ماتش كبير ضد ليفربول كظهير ، مميزات اللاعب اصلا مستيلين على مركز الظهير ، يقدر يدافع و يقدر يدوبلي مع الجناح و يعاون القدام.. فالفيردي خاص يكون هو الخيار الاول كظهير تل نهاية الموسم ، اللعابة دلوسط موجودين خاص غير يستغلو هاد الفرصة.	ary_Arab	102
Football B'darija - فوتبول بالداريجة	محمد صلاح اتبت راسو كأسطورة د البرمييرليج باستمرارية ماشفتهاش عند الكثير من النجوم لي كيتم التطبيل ليهم ، بيت مور بيت كيتسلق بيهم المراكز ف ترتيب الهدافين و كيكتسب سميتو بحروف من ذهب فأفضل دوري فالعالم. لعاب جاتو فرصة فاش جا ل تشيلسي و ماصدقش و مافقدش الامل ، رجع الرجعة الثانية حقق فيها اي لقب ممكن و مزال خدام باستمرارية كبيرة و عام على عام مزال محافظ على معدل الأهداف و الاسيستات لي كيجيب فالعام لي قبل. الاستمرارية بالنسبة ليا افضل من البرايم ، هادشي كيحط صلاح مع احسن الأجنحة لي تفرجت فيهم.	ary_Arab	103
Football B'darija - فوتبول بالداريجة	ليفربول مزال خاصها تدعيمات لا بغات تبقى متصدرة و هادشي مزال غادي يبان مع الوقت ، بغض النظر على الفورمة ديال مانشستر سيتي الا انهم معروفين ابتداءً من راس العام كيعفطو عفطة وحدة تا يسالي الدوري ، ارسنال اتبتوا ريوسهم تاهما قادرين على هادشي فاش داروها داك لعام. ليفربول ك سكواد هو اضعف من مانشستر سيتي بمشاكله و اضعف من ارسنال ، خاص الادارة تستاغل البلاصة لي كيتواجدو فيها و الظروف د المنافسين باش يعضوا فالصدارة و ميطلقوهاش و لا غادي يندمو.	ary_Arab	104
Football B'darija - فوتبول بالداريجة	يقدر يكون هدا الموسم لي يدير فيه ريان شرقي عقلو و يديها فالكرة شوية.. ريان من أحسن البراهش لي كاينين ف أوروبا و يمكن يكون غاع امهرهم ، لعاب عندو فرجلو و لكن شي حاجة فعقلو مزال ماشداتش معاه الطريق ، الكرة ديال دبا كتبغي الالتزام و اللعاب ميتنفخش عليك بدون كرة و شرقي مزال ما فهم هاد البلان. ما علينا ، ريان شرقي هو ثاني اكثر لعاب فالدوريات الخمس الكبرى صنعا للهجمات لي كيساليو بتسديدة من صحابو ، الشيء لي كيدل بلي من غير انه مهاري الا أنه لعاب كرياتيف ايضا و ماشي طماع. الكاريير ديالو تقدر تمشي بسرعة فائقة كيما تقدر تهبط ف رمشة عين و نتحسرو على اللعاب من بعد و نبداو نشوفو ليه فيديوهات ف يوتيب بحال تاعرابت ، بن عرفة بوفال و اخرون..	ary_Arab	105
Football B'darija - فوتبول بالداريجة	تعادل كانت تقدر تتفاداه البارصا بكل صراحة ، الفريق رابح ب جوج ل زيرو و مزال باغين يربحو اي ثنائية و بخشونة مزال بلاصت ما يتكالماو و يهديو اللعب.. سيلتا مكانوش سيئين و هرسو خطة التسلل ما مرة ما جوج فالشوط الأول و يستاهلو نقطة على ما قدمو و لكن البارصا ضيعو رباح ساهل عطفا على مجريات الماتش مور بيت ليفاندوفسكي. الفوز ديال الريال غدا ضد ليغانيس غادي يرجع يشعل العافية على صدارة الليغا.	ary_Arab	106
Football B'darija - فوتبول بالداريجة	رافينها يحكم باحكامه هاد لعام ، توعت يامال ؟ عيط ل رافينها يقضي لينا تما ، اولمو توعت ؟ حط رافينيا تما.. المفاجئ انه كيقدم نفس الأداء فين ما حطيتيه فالتيران و المفاجئ اكثر هو اللاعب لي كيقدم أكبر مجهود بدون كرة و كيحرت التيران.	arb_Arab	107
Football B'darija - فوتبول بالداريجة	فترة هي الأصعب من نهار الإماراتيين خداو الملكية ف مانشستر سيتي ، غادي تقوليا بلي غاع الفراقي كيدوزو من فترة صعيبة غادي نقوليك بلي المؤشرات كانو كيبانو عام على عام.. عام على عام و حنا كنشوفو فريق مانشستر سيتي سهل فالضرب ف التحولات و لكن هاد العام وصلو للسطاج اللخر بخسارة المحرك الاول للفريق رودري = مبقاوش قادرين يقطعو الكورة القدام + تحلو اكثر و الفراقي ولات كتزعم تبريسي عليهم حيت ماعندهمش لي ماينظمهمش فالتيران ، دي بروين على اعتاب المغادرة و الفريق كياكل العصا فالمحاكم ، مستقبل الفريق مجهول و الحاجة الوحيدة لي يقدرو يشوفوها و يفرحو شوية هي جددو لهاد هاد السيد لي قادر يقلب اي وضع كما كان حاله. الفريق يقدر يكون وصل للإشباع بعد تحقيقه لألقاب لا تعد ولا تحصى ، سيطرة محلية فآخر السنوات و رجعو ب سيناريوهات مهبولين فآخر العام ، مغاديش نتعجب لا قلبوا الوضعية و لكن غاع المؤشرات كتدل على انه غادي يكون موسم مكالمي لمانشستر سيتي و مغاديش يكونو بالخلعة لي موالفين يكونو بيها.	ary_Arab	108
Football B'darija - فوتبول بالداريجة	ما عمري ما شفت شي فرقة واحلة ل مانشستر سيتي اكثر من توتنهام ، كيما كانت الوضعية ديال توتنهام كيخرجو منهم الزيت.. بلوك هابط مع كونتي و مورينيو ، تنوع هجومي مع بوتشيتينو ، الكل فالكل مع انجي و والو مالقاوش ليهم الدوا ، العجيب فالأمر انهم دائما كيلعبو ضدهم ب اصابات كثيرة و مؤثرة بزاف و ماكيبانش الفرق. فريق شجاع بكل صراحة ، الطريقة كيفاش لاعبين اليوم بحالا لاعبين ضد فريق عادي ماشي بطل الدوري لأربع مرات متابعين.	ary_Arab	109
Football B'darija - فوتبول بالداريجة	الذكاء الكروي لي عند هاد السيد ماعندش الكثير فالعمر ديالو ، ماعندوش الخفة ديال اللعابة السراع و لكن عندو قوة لا مثيل لها ف الفوز فالثنائيات و خطير جدا ف واحد ضد واحد. الشخصية ديالو هاد لعام تا هي زادت نغزة ، ساكا حس بمسؤولية أنه مخاصش هاد الموسم يدوز مرور الكرام عاوتاني و هادشي باين من التصريحات ديالو و تا على ارض الملعب ولا كيتيري اكثر و يعاتب صحابو اكثر.	ary_Arab	110
Football B'darija - فوتبول بالداريجة	من الحوايج الزوينين فالكرة هي فاش كيولي المهاجم يتنصف حتى فالكاري ، المجهود لي كيدير جاكسون برا الكاري ماعمرو ما غادي ياخد التقدير ديالو من عند الناس لا ماحطش كورة فالشبكة. يالاه درت بوسط غي هاد اليامات على الاهمية ديالو على هجوم تشيلسي و تاتير اللاعب على صحابو فالهجوم بلا ما يساهم ، من الجميل انه كيدعم هضرتي و الهضرة ديال الكثيرين حتى بالأهداف.	ary_Arab	111
Football B'darija - فوتبول بالداريجة	أداء زوين ل بلال الخنوس عطفا على الأداء ديال الفريق ديالو ضد تشيلسي ، الخنوس كان هو البداية ديال كل هجمة ديال ليستر بالرغم من انهم على رؤوس الاصابع. الخنوس ايضا ربح ثنائيات وكان كيخرج من الضغط و التكتل ب براعة ، نتمناو يكمل على هادشي.	ary_Arab	112
Football B'darija - فوتبول بالداريجة	البداية ديال السبت الممتاز غتكون لهدفين ، الهدف الأول هو نبداو نهارنا ب قمة ف البرمييرليج كالعادة و الهدف الثاني هو اننا غادي نشوفو الخنوس اساسي ضد فريق كبير.. الماتش مع 13h30 يعني كلشي غادي يكون متفرغ ليه و المغاربة كاملين غادي يكونو ورا ظهرو ، الخنوس خاص يستغل هاد الفرصة باش يبين للعالم ما عندو و يعطي مؤشرات للمدرب كوبر بلي يعول عليه فظل الإصابات لي كتضرب الخط الأمامي دالفريق.. كوبر تقدر تختالف و مايعجبكش فالتكتيك و لكن معروف كيعطي فرص للشباب حيت اصلا خونا كان كشاف و كان سبب كبير ف اكتشاف معظم اللعابة الانجليز لي كيبانو ليك محيحين دبا.	ary_Arab	113
Football B'darija - فوتبول بالداريجة	13:30 : ليستر سيتي x تشيلسي 16:00 : ارسنال x نوتنغهام فوريست 18:00 : ا سي ميلان x يوفينتوس 18:30 : مانشستر سيتي x توتنهام 21:00 : سيلتا فيغو x برشلونة ايوا هدا سبت ممتاز على حقو و طريقو ، عودة محمودة بإذن الله فانتظار يفرجونا فالتيران.	arb_Arab	114
Football B'darija - فوتبول بالداريجة	هاتريك جديد ل هاري كين مع بايرن ميونيخ ، الأمير مزال كيقضي الغرض بالرغم من النقص الواضح لي ولا عندو فيزيكمون. تعطل بزاف باش خرج و ضيع عليه فرص كتار و كان يقدر يدير اكثر من هادشي لي كيدير بكثير و ياخد تقدير اكبر ، من ناحية الأرقام را ماعندي مانقول مزال حاضرين و لكن كتشوف هادشي لي كيدير بأقل مجهود را السلامة. 62 ماتش ، 64 بيت و 21 اسيست من نهار حط رجليه فالبايرن و الهاتريكات غي كيتشايرو ، احصائيات لعاب كبير جدا من مهاجم متكامل مواخدش التقدير ديالو الكافي مقارنة مع مهاجمين الجيل ديالو.	ary_Arab	115
Football B'darija - فوتبول بالداريجة	اللعابة كيكبرو كيتعلمو و كيزيدو يخترو ، جمال موسيالا غادي بواحد الخط تصاعدي و كل عام كيزيد شي حاجة ماكانتش عندو قبل.. الإشكال لي كان عند جمال هو انه كيخشي وجهو فالأرض و كيبقا يقلب ف بنادم بدون مراعاة لتمركز صحابو فالكاري و الوضعية ديالهم ، الآن جمال واعي اكثر فالكاري و عينو ديما الفوق و ديما كيدرس الخيارات و بدا كيكتاسب داك التطبيق ف التوقيت المناسب. تا من جانب الصناعة تطور ، هاد العام النسخة ديالو اكثر تكاملا على لي فاتو و مزال شلا ما يتقال.	ary_Arab	116
Football B'darija - فوتبول بالداريجة	كريستال بالاس كانو ف فورمة كبيرة فآخر الموسم لي داز ، الفرقة فآخر 8 جولات ماركاو 23 بيت حققو 19 نقطة من اصل 24 ، ماركاو خمسة على استون فيلا ، ربعة على المانيو و خسرو غي مع مانشستر سيتي.. الفرق غادي يبداو يردو معاهم البال فأوروبا كاملة و لعابة مع المدرب غادي يكونو تحت إسم كل نادي كبير ، الشيء لي غادي يأدي لاهتمام كبير من بايرن ميونيخ بالمدرب غلاسنر.. البايرن كانو باغين يجيبوه و يبدا معاهم العام جاي لكن الإجابة ديال كريستال بالاس كانت مفاجئة ، بايرن حطو 18 مليون يورو و لي هو ثمن معقول باش يجيبوه و لكن بالاس قالو ليهم اراو 100 مليون يورو ولا حيدو عليا من هنا.. بالاس غادي تبيع اوليسي و تخلي غلاسنر و ترفض ثلاثة العروض من نيوكاسل بأكثر من ستين مليون يورو على قبل غيهي ، النتيجة ؟ الفريق كيدير واحد من أسوء البدايات فالدوري بانتصار وحيد و خسارات ضد لي غادي و لي جاي بعدما كلشي توقعهم غادي يتكلاساو مع العشرة اللوالة. الفريق مقبل على ماتشات قاصحين و الدوري ماكيرحمش ، غادي نشوفو واش غادي يقدر غلاسنر يقلب الوضعية ولا لا ، باش منظلموهش تاني الفريق كيعاني من اصابات كثيرة فبوسطات الخصاص و خسر اوليسي لي كان مبني عليه كلشي فالهجوم ، لحدود اللحظة الفريق كيبان مفكك و سهل الاختراق و مع وست هام هما أسوء الفراقي فبداية الدوري من ناحية الأداء و التماسك.	ary_Arab	117
Football B'darija - فوتبول بالداريجة	فراقي د البرمييرليج صوتو اليوم باش يبدلو قانون ديال APT و لي عندو علاقة ب طريقة الصفقات بين فراقي عندهم نفس الملاك بأسعار كبيرة الشيء لي كيخليهم يهربو من خرق قواعد اللعب المالي فحال الشعرة من العجينة. 16 فرقة صوتات باش يتحيد هاد القانون ، مانشستر سيتي استون فيلا فوريست و نيوكاستل صوتو باش يبقاو القواعد كما هما. هادي هي اول خسارة لمانشستر سيتي و لي غادي تاتر بشكل كبير على مصير 115 تهمة ، الإبقاء على هاد القاعدة كان غادي ياتر على اكبر التهم باش تتحيد لي عندها علاقة ب سبونسور الإتحاد و بالتالي الفرقة كانت غادي تتلقى عقوبات بسيطة ، اما الآن هضرة اخرى. بغيتو ندير ليكم شي بوسط مفصل على 115 تهمة نديرو ماعندي تا موشكيل ، غا هو وجدو راسكم تقراو بزاف.	ary_Arab	118
Football B'darija - فوتبول بالداريجة	قالك ا سيدي محمد صلاح هو المتصدر الحالي ف ترتيب الكرة الذهبية حسب مجلة GOAL.. بطبيعة الحال هادي غي بداية الموسم و مزال بزاف الحوايج مخبية و معارفينش المصير ديالها و لكن خاص يكون مع طوب 10 فنهاية العام واخا ليفربول ما تحقق والو ، فالأخير بطل الدوري + عصبة الأبطال هو لي غادي يعطينا الخبار على لي غادي يديها. حتى لا جاب الله و ليفربول ربحو شي لقب كبير و طولو ف عصبة الابطال غادي يلقاو شي تخريجة باش مايعطيوهاش ليه ، محمد صلاح تابعاه موجة ديال الانتقادات برا التيران و مكروه من طرف الشعب ديالو و هادشي كياتر تا ف الكرة الذهبية. لا بغيتي الكرة الذهبية خاص الإعلام يكون لصالحك من غير نظرة الناس ، ميمكنش تدي الكرة الذهبية و كيتم التنقيص منك من اقرب منبر اعلامي ل ليفربول ف كاراجير و الناس ف افريقيا بسبب امور خارجة عن كرة القدم.	ary_Arab	119
Football B'darija - فوتبول بالداريجة	فيديريكو فالفيردي دوا على الفترة لي دوز فيها طيست ف ارسنال و كيفاش شاف بلي المستقبل ديالو تما ف مقابلة مع موفيستار.. " كانت عندي 16 عام ، قلت ف راسي ' صافي ، هدا هو الفريق لي باغي نكون فيه و نبدا الكاريير ديالي معاه ' ، فالأوروجواي كنتفرجو ف البرمييرليغ بزاف ، شفت المستقبل ديالي هنا و عجبني الحال و طرينيت مع لعابة كبار ، معرفتش واش غادي يعقل عليا و لكن ديبو ( ايميليانو مارتينيز ) هو اكثر واحد عاوني فالفترة ديالي تما هو و بيليرين ، أليكسيس و كازورلا. ديك ساعة ماكانش عندي مع لونغلي و كانو كيشرحو ليا كلشي " هاد ارسنال فريق عجيب ، من غير كيفاش ضيعو القاب كثيرة الا انهم ضيعو تا لعابة كبار بطرق غريبة ، كل نهار كتسمع لعاب كبير كان قريب ليهم و مامشاش ، فريق مامكتابش ليه يزيد القدام و يوسع من خزينة الألقاب ديالو.	ary_Arab	120
Football B'darija - فوتبول بالداريجة	عارف ان الباج مابوسطاتش بما فيه الكفاية فهاد الفترة د التوقف و لكن كنعتابروها فترة ديال الراحة بحالنا بحال اللعابة لي كيبقاو ف ديورهم ، مكينش شي حدث دولي لي كيستحق التغطية داكشي علاش كنتكمشو تا حنا بحالنا بحالكم و كنتسناو الدوريات يرجعو. لحسن الحظ ان التوقف الدولي الجاي غادي يكون تل رمضان و بهذا عندنا مايدار و لأسابيع متتالية بحول الله.	ary_Arab	121
Football B'darija - فوتبول بالداريجة	فينيسيوس مع البرازيل ف تصفيات كاس العالم : - 14 ماتش - هدف - اسيست - 20 فرصة - 24 دريبل ناجح من اصل 60 - 21 تسديدة و ضيع 7 فرص محققة للتسجيل. إن كانت شي حاجة عطات لرودري الافضلية عليه هي أنه ماكيجيش مع بلادو نهائيا و اي واحد تفرج ف كوبا أمريكا غادي يعرفني علاش داوي ، الا كان من منظور المسؤولين ان الأداء الدولي كياخدوه بعين الاعتبار را بالون دور خاص تكون بين بيلينجهام و رودري و تاتير رودري كان اكبر. فينيسيوس طلق السبيسيال فالشهورة الأخيرين تا حد ما غينكر هادشي ، الإشكال انه ديك الصفرة الثانية لي خدا و خلاتو يغيب على اهم ماتش د البرازيل ف كوبا امريكا ضد الأوروجواي بطريقة مبرهشة و نتا اكبر لعاب فالسكواد و معولة عليك بلادك تما كان الفرق و تما خرجات الكرة الذهبية بين يديه.	ary_Arab	122
Football B'darija - فوتبول بالداريجة	جيوكيريس بالسوبر هاتريك لي ضرب البارح وصل للبيت 58 ف 54 ماتش فقط ف 2024 . باش نقربكم للصورة كتر ، هدا هو سابع افضل رقم تهديفي ل لاعب ف عام واحد فآخر 13 عام و باقين حنا يالاه ف شهر 11.. 1. ميسي : 91 بيت ( 2012 ) 2. رونالدو : 69 بيت ( 2013 ) 3. ليفاندوفسكي : 69 بيت ( 2021 ) 4. رونالدو : 61 بيت ( 2014 ) 5. رونالدو : 60 بيت ( 2011 ) 6. ميسي : 59 بيت ( 2016 ) 7. جيوكيريس : 58 بيت ( 2024 ) 🆕️ 8. رونالدو : 57 بيت ( 2015 ) 9. هاري كين : 56 بيت ( 2017 ) 10. مبابي : 56 بيت ( 2022 ) 11. ليفاندوفسكي : 54 بيت ( 2019 ) 12 . رونالدو : 54 بيت ( 2023 ) 13 . ميسي : 51 بيت ( 2018 ) جيوكيريس خاصو 12 بيت ف شهر و شوية باش يهرس افضل رقم لرونالدو و ليفاندوسكي ، يديرها زعما ؟	arb_Arab	123
Football B'darija - فوتبول بالداريجة	خبر تجديد غوارديولا مع مانشستر سيتي جا ف وقتو بعد الكثير من المصائب المتتالية لي ضربات الفرقة من أول الموسم لا داخل ولا برا التيران.. غوارديولا قاليهم كنموت على التحديات و خبر التجديد فهاد الظروف هو بالتأكيد كيعني انه انسان قاد بكلمتو ، الصلع باغي يتبت للجميع ان مانشستر سيتي هو الفريق الأول فإنجلترا و مكاينش هاد السبب لي غادي يخليه يتزعزع من العرش.	arb_Arab	124
Football B'darija - فوتبول بالداريجة	البلان هو ان بالرغم من ان بالسميات كتبان افضل يكون عندك زياش و دياز بجوج فتشكيلة وحدة و لكن الحقيقة الى كانو بجوج غادي يزاحمو بعضياتهم و هادشي يقدر يقلل من العطاء ديالهم بجوج و حنا لي غادي ناكلو الدق! زياش جناح كيبغي كورة فرجليه و توفر ليه بنادم كيجري حداه باش يسقيهم و يعاونوه يستلم ف مساحة ، دياز كيبغي كورة ف رجليه و يوصل راسو ب راسو للشبكة دالخصم. دياز فالتيران + بروفايل جناح سريع و مهاري غادي تكون أفضل و العكس عاوتاني مع زياش و بروفايل مختلف ديال العشرة ، الأهم ان ركراكي عندو خيارات كثيرة دبا و لعابة ماتش على ماتش كيبينو ، خاص غي يعرف الوقت الصحيح باش يلعب بالتشكيلة كي ما بغا.	ary_Arab	125
Football B'darija - فوتبول بالداريجة	🚨 - بايرن ميونيخ قراب يتافقوا مع موسيالا على عقد جديد ، صالير 25 مليون يورو فلعام + عقد تل 2029 غادي تسد البيبان على غاع الفراقي لي كانو كيحلمو يجيبوه هاد الصيف. ( فلوريان فلوتينبيرغ )	ary_Arab	126
Football B'darija - فوتبول بالداريجة	الماتش يقدر يكون بحال الشطرنج ، بلوك كومباكت كيكون قدامك و خاصك تحاول بما أمكن انك تكسر داك البلوك يا ب تقنية اللاعب بالدوران مثلا من تحت الضغط يا ب باسات بين الخطوط. اي واحد من الخط الخلفي ( الدفاع و وسط الميدان ) كيكون كيمتاز بهاد الخاصية ، كتلقاه محبب من غاع المتفرجين و كيبقا ديما ف بالك واخا ميكونش معروف اصلا. الهوية ديال المنتخب الاسباني و كيفاش متوارتة بين الأجيال هي واحدة من أبرز الحوايج لي طراو ف كرة القدم ، حارس و قلوب دفاع كيلعبو برجليهم و ظهير كيدخل للوسط ولات عادة بفضلهم ، ميمكنش مثلا تتفرج ف هاد comp ديال رايا و ماتتعجبش و تقول واو واخا فيه غي تصدي واحد.	ary_Arab	127
Football B'darija - فوتبول بالداريجة	بعد طفرة للمنتخب البلجيكي فالسنوات الأخيرة بفضل وصول لعابة بحال هزارد ، كورتوا ، دي بروين ، كومباني و اخرون للبرايم ديالهم كرويا ، المنتخب البلجيكي كيرجع للماهية ديالو و بدون اي مؤشرات على مستقبل مشرق.. بلجيكا رجع منتخب عادي و مايتصنفش تا مع العشرين اللوالة مع تيديسكو ، المنتخب لي كان كينافس البرازيل على تصنيف الفيفا مابقاش قادر يفرض راسو ف ماتشات كتبان سهلة و فالمتناول. تيديسكو جا من الأول باش يفرض السيطرة ديالو على غرفة الملابس و خدا كورتوا كضحية ساعا ماوصلاتو الخيبرة ديالو ل تا قنت ، بلجيكا باش تصيفط هاد خونا خاصها تعطيه 750 ألف يورو و هي اول حاجة خاص يديروها ، البراهش لي طالعين مكاينش شي حاجة لي تقول غادي يحيو المنتخب و لكن مدرب بعقلو يقد يقاد الوضعية شوية بمساعدة من لعابة دالخبرة لي مزال عندهم مايعطيو لبلادهم.	ary_Arab	128
Football B'darija - فوتبول بالداريجة	الرقصة الأخيرة ل نيمار غالبا غادي تكون على حقها و طريقها ، اخر حاجة يقدر يديرها لعاب فالوضعية ديالو باش يعتق شوية الكاريير و يعاود يربح المحبة د الجمهور هي يرجع للفريق فين بدا و علاش لا يرجعهم للنجاح.. سانتوس رجعو للدرجة الأولى و الرجعة ديال لعاب ب قيمة نيمار غادي ترجع الأضواء للفرقة لي من شحال و هي مظلمة عليهم ، كاين اتفاق بين سانتوس و نيمار فوق الطبلة ، الهلال مستعدة تفسخ العقد باش تجيب ف بلاصتو لعاب من الصنف الأول ، الأمور كلها غادا فالطريق الصحيح.	ary_Arab	129
Football B'darija - فوتبول بالداريجة	عندي تقدير لأي مهاجم كيتحرك مزيان فالكاري و كيحرك المنظومة الهجومية على قدها و كيخلق لراسو فرص كتيرة فنفس الوقت بفضل التحركات ديالو.. كنقول ان اش كيدير نيكولاس جاكسون و التاتير ديالو على لاطاك ديال تشيلسي ماواخدش حقو و الحاجة لي ماكيردش ليها الكثير البال ان نهار مكيكونش جاكسون فنهارو تا بالمر ماكيكونش فنهارو. جاكسون كيخرج يدور كورة ، واحد من افضل اللعابة لي كيخليو كورة تدور و كيلعب اين دو كي ما خاص تكون ، فاش جاكسون كيخرج يدير هاد الأدوار بالمر كيهرب وراه نيشان للمساحات لي خلقهم ليه نيكو. فالماتشات المتوسطة و الصغار كيأدي هادشي لارتفاع المساهمات لبالمر و تا جاكسون مرة مرة ، الماتشات الكبار ولات كتفرض عليهم رقابة لصيقة و كيحضيو اكثر معاهم الشيء لي كيحد من خطورة تشيلسي.	ary_Arab	130
Football B'darija - فوتبول بالداريجة	بعد سلسلة من الماتشات بدون رباح ، بعد موجة من الانتقادات لا من الصحافة د الاوروغواي لا من اللعابة الكبار لي ماعجبهمش تعامل بيلسا معاهم.. البارح كيجي انتصار ضد كولومبيا باش يتنفسو شوية و يرجعو للطريق الصحيح ، ميطا تانية شفنا فيها ماتش ديال بيلسا كما عودنا عليه. ماتش داز زوين بين جوج منتخبات خداو المكانة ديال البرازيل مؤخرا و حاطين راسهم مع الارجنتين . التعادل من كولومبيا ف دقيقة 96 و بيت الرباح ديال اوغارتي ف دقيقة 101 تلخص ليك اي حاجة بغيتي تعرف على الماتش كي داز.	ary_Arab	131
Football B'darija - فوتبول بالداريجة	رونالدو من بداية الموسم لي داز مع النصر و البرتغال : - 83 ماتش - 72 بيت - 20 أسيست 39 عام و 910 بيت يا صاحبي و مزال ما شبع و موحال غادي يشبع.	ary_Arab	132
Football B'darija - فوتبول بالداريجة	حفلة للمنتخب الوطني ف ملعب الغابون ، بداية كانت صعيبة و لكن المنتخب فرض الشخصية و القوة ديالو مع مرور الدقائق و جاب العز. خرجة جات ف وقتها و دراري بدلو الروتين شوية ديال الماتشات فأكادير و وجدة ، عارف ان ماتش فالليل ماشي هو فالصباح و الشمش مطنطنة فالأدغال و لكن الأهم هو قضينا الغرض و بنتيجة كبيرة ضد خصم كتبقا عندو سمية ف لافريك و عندو لعابة كبار + ربحنا أداء زوين ديال دراري بحال بن صغير و صيباري..	ary_Arab	133
Football B'darija - فوتبول بالداريجة	🚨 كلشي كان مسوق للماتش د المنتخب و ما فراسو مايتعاود ، ليون هبطوهم للدوزيام ديفيزيون بشكل مؤقت بسبب البينغا و منعوهم من الانتقالات.	ary_Arab	134
Football B'darija - فوتبول بالداريجة	هي قوليا غالبا غادي نشوفو تشابي الونسو ف ريال مدريد هاد الصيف ، الصحف الألمانية و من موثوقيها بحال فلوريان فلوتنبرغ قال بلي مغيكتافيوش غي ب الونسو بل باغين يجيبو فيرتز تاهو! كما كان الحال من هنا لنهاية الموسم كيبقى خيار موفق ل تشابي انه بقا عام اخر فوق الشبعة مع ليفركوزن و ماخرجش نيشان ، عام غادي يزيد يكتاسب فيه المعرفة و يختابر راسو فليالي الأبطال قبل ما ينقز للمرحلة الأخرى فالكاريير ديالو و هي تدريب فريق بحجم الريال ب قيمتو و تا بالضغط ديال جمهورو و المحيط ديالو.	ary_Arab	135
Football B'darija - فوتبول بالداريجة	ف 2011 ، هاد خونا غادي يدخل للتيران فلماتش ديال البارصا و الريال ف روتور نصف نهائي عصبة الأبطال ضارب نص كم ديال قطر 2022 بعدما تأكد التنظيم ديالهم للمونديال.. خونا كيجري فرحان فالتيران و ميسي كيشوف فيه بتأمل بحالا كيشوف فالقدر ديالو قدام عينيه بدون اي علم ان الأيام غادي تدور و غتكون الفرصة ديالو الأخيرة باش يهرس النحس و يربح المونديال. تصويرة ماشي عادية ، الكاريير ديال ميسي كاملة من المعاناة ديالو فاش كان صغير لهادشي لي وصل ليه بحال شي فيلم موجدين سكريبت ديالو ، كان خاص غير الممثل يحط النقط على الحروف و ميسي متل لينا دور حياتو.	ary_Arab	136
Football B'darija - فوتبول بالداريجة	نصير المزراوي هو اكثر لعاب دار تدخلات ناجحة فالبرمييرليج ، فالحقيقة ماشي غي ف البريمييرليج بل فالدوريات الخمس الكبرى كاملين ب 39 تدخل! احصائية كتبين لك شحال شرس نصير فلعبو ، عزيز عليه يلصق الجناح و الأكثر انه كيزعم يطاكلي و يزلق بنجاح على الخصم ديالو ، هو كويري و كيسلك راسو لا تضغط عليه يخدم غي على الجانب الهجومي من عرضيات و دوبلومون يولي زاز لوز من جميع النواحي.	ary_Arab	137
Football B'darija - فوتبول بالداريجة	اوديجارد مزال متصدر قائمة اكثر لعابة لي صنعو فرص ف البرمييرليج ف 2024 واخا أنه مالعبش 7 ماتشات! لعاب عجيب و عندو واحد البروفايل شامل لي يخليه تكون عندو الأفضلية على شحال من لعاب لا كمل بهاد المستوى و ربح القاب ، مكينش هدا لي كيجمع بين الضغط بشراسة نيت + صناعة الفرص و فنفس الوقت لعاب كونطرولر اي كيكالمي اللعب و يتحكم فريتم الماتشات قد مارتين اوديجارد.	ary_Arab	138
Football B'darija - فوتبول بالداريجة	" كنت كنسكن ف دار دايرة بالخشب ، و قدام الدار كان داير ب دوك البلاكات ديال الرموك" كارلوس باليبا واحد من اكبر الامثلة لي جسدوا نظرية من الحمارة للطيارة ف كرة القدم ، من عائلة فقيرة ف أكبر مدينة فالكاميرون دوالا ، كان دري صغير كيحلم يطلع لعاب دالكرة بمساعدة من باه ، الأب لي كان تاهو لعاب و دوز طيست ف سانت ايتيان و ماكتابش و قرر يدير المستحيل على قبل ولدو باش يوصل للمكانة لي ماوصلش ليها هو ... الاب ديال كارلوس باليبا لي سميتو يوجين ، غادي يخدم معاه فالأكاديمية لي طلعات نجوم كبار بحال ايتو و سونغ و غادي يكون سبب رئيسي باش كارلوس يطلع فورمة و يهز من المستوى ديالو تقنيا بعمر 14 الشيء لي غادي يخليه يلعب مع دراري اكبر منو ب بزاف و مايبانش الفرق. بحكم ان باه عارف بالمجال ، غادي يبقا ديما على الخط و كيضبر ليه على تورنوات باش كلشي يدي الخبار ل ولدو ، غادي يلقاو فرصة ف easter cup لي معروفة و عندهم كشافين ف اوروبا كاملة و غادي يضبر على انتقال ل ليل الفرنسي بعمر 18 عام. موراها غادي يمشي لبرايتون ، بعد عام ديال عدم اتبات الذات غادي يدخل كارلوس بعقلية وحدة ، هاد العام خاص يكون هو العام ديالي و فعلا بادي بواحد المستوى كبير و كلشي كيشيد بيه و سايق ليه الخبار ، بوطونسييل دلعاب كبير جدا و مزال الخير جاي.	ary_Arab	139
Football B'darija - فوتبول بالداريجة	صحاب الستون راني ماناسيكمش ، تحدي كبير ل هيرفي رونارد فالماتش الأول بعد الرجعة للسعودية ضد استراليا فتيرانها.. السعودية غادي تكون فاختبار حقيقي بلا فهد المولد ، الدوسري المالكي العمري و محمد كنو. ماتش غادي يعطينا صورة على المنتخب لي غيدوز نيشان مع اليابان للمونديال ، بجوجهم بنفس عدد النقاط و ماتش ديما كيكون مزيان بيناتهم. الماتش مع 10:10 ديال صباح ل لي بغا يصبر راسو و يبدا التوقف الدولي.	ary_Arab	140
Football B'darija - فوتبول بالداريجة	🚨 - إصابة جديدة لأنسو فاتي و هاد المرة ف الهامسترينغ ، غادي يرتاح فدارو واحد ربعة السيمانات. فالأخير المدرب مكيصنعش المعجزات ، فاتي مزال كيدور فواحد الدوامة لي صعيب يخرج منها مع الاسف.	ary_Arab	141
Football B'darija - فوتبول بالداريجة	رودريغو بينتاتكور غادي يتوقف لمدة سبعة الماتشات ، السبب هو أنه كان ف مقابلة داك الصيف و قال ان سون و غاع الكوريين بحال بحال و ماتقدرش تفرق بيناتهم. سون كان قال بلي خونا اعتاذر ليه شخصيا و لكن الإتحاد الانجليزي ماعطلوش و قرروا ان البلان كيستحق العقاب.	ary_Arab	142
Football B'darija - فوتبول بالداريجة	الناس ف انجلترا كيتشكاو على البلان ديال تقسيم الماتشات ف البرمييرليج ل لي بغا يتفرج ف التلفازة و كيفاش كيفرضو عليهم يمشيو للتيران ، الساكن الإنجليزي عندو الحق ف 200 ماتش يتفرج فيهم ف تلفازة من اصل 380 ، ما تبقى خاص يمشي للتيران لا بغا يتفرج. و تا دوك 200 ماتش خاصو يدير اشتراك ف سكاي سبورت + امازون + TNT لا بغا يتفرج فيهم ، و هاد 200 ماتش كتطلع عليهم ب واحد 9000 درهم مغربية ف العام. المشكل ماشي غي هنا فقط بل لي فرقتو عادية غادي تلقى الماتشات لي كيتنقلو فالتلفازة قلال و ديما خاشينهم مع 16h وسط عرام الماتشات ، اذن ضروري عليه يمشي يحضر للتيران لا بغا يتفرج ف فرقتو. داكشي علاش الفرق الكبار كتلقى عندهم الجو مقتول فلماتشات مقارنة بالفرق المتوسطة و الصغار ، حيت المشجع كتلقى عندو ميزة يبقا مسرح فدارو و يجبد عليها بواحد التكية قدام التلفازة ، ايوا والتيران كيعمر غي سياح و لي باغين غي يصورو و ماسوقهمش فلماتش ، فالمقابل شكون غادي يتسوق لماتش ليدز ضد بالاس من غير ولاد المدينة؟	ary_Arab	143
Football B'darija - فوتبول بالداريجة	اش بان ليكم فهاد البلان ديال لعابة كل نهار كيلقاو شي تخريجة باش ميمتلوش بلادهم فالتوقف الدولي ؟ كل نهار كتسمع لعاب انساحب ولا داير راسو موعت غير باش يبقا مع فرقتو و يرتاح ، هادشي كان غي شوية و لكن مع تزادو الماتشات ولا هادشي بحال الضحك. لعابة تاهما ولاو بحالنا و كياخدو فترة التوقف الدولي كفترة راحة من روتين اللعب و التداريب.	ary_Arab	144
Football B'darija - فوتبول بالداريجة	رابطة التحكيم الانجليزية PGMOL وقفات الحكم ديفيد كوت بعد ما تسرب الفيديو ديالو كيعاير ف كلوب و ليفربول. حكام د البرمييرليج معروفين بأنهم كيحكمو على هواهم و مكاينش الحياد ، اي فرقة كتلقاها كتظلم كل سيمانة من عند الحكام عرفها مكروهة و العكس الصحيح.	ary_Arab	145
Football B'darija - فوتبول بالداريجة	ماشي غي حيت انا مغربي كنقول هكا و لكن القدرة لي عند نايف اكرد ف تغطية و قراءة المساحات را ماعندش بزاف المدافعين الكبار ف أوروبا. الى زدتي هاد القدرة لي عندو + انه كويري و باسات طوال قصار عندو السلامة را كتخرج ب مدافع خاص يكون مطلوب فأي فرقة ، الواعر أيضا ف نايف انه كيلصق التسعود و ماكيطلقوش و ماكيخليهش يتنفس. اكثر واحد ماحشمناش و نقدرو نقولو عليه بلي تكوين مغربي 100% و حنا هازين راسنا الفوق ، سير الله يكمل عليك بالخير.	ary_Arab	146
Football B'darija - فوتبول بالداريجة	لأول مرة منذ مدة كبيرة ، كنشوف أن توقف الدولي لي جاي ف صالح البرصا ، قبل كانت البرصا قبل أي توقف كتكون ف ريتم طالع بزاف و كيطيحها. هاد المرة القضية مختالفة البرصا بان عليها التراكم د الماتشات و حتى ريتم مقدوش يواكبوه بنفس العناصر ، تقريبا شهر د الماتشات ب نيفو طالع بزاف خاص غير لعابة ميتعطبوش ف هاد توقف و لعابة لوخرين يرجعو	ary_Arab	147
Football B'darija - فوتبول بالداريجة	كما قلت الصباح ، ريال سوسيداد هو واحد من الفرق لي تا حد ما كيبغي يلعب ضدهم حيت أذكياء و عندهم كوايرية كتار فلفرقة الشيء لي كيخلي الفرقة تاخد لحظاتها فلماتش بزز و يعرفو يهرسو خطة التسلل. ماتش زوين بين جوج فراقي كيأمنو بنفس الأفكار تقريبا ، نتمناو يكملو على هادشي فالشوط الثاني.	ary_Arab	148
Football B'darija - فوتبول بالداريجة	المشكل فالماتش أن البيت تعطل ، نص ساعة الأخيرة دازت زوينة و كانو فرص كتار. معرفتش التعادل شكون كيخدم ، ثاني جولة على التوالي ليفربول كلشي كيمشي لجيهتهم و كتخدمهم غاع الظروف.	ary_Arab	149
Football B'darija - فوتبول بالداريجة	توتنهام مع انجي بحالا قلتي ليدز مع بيلسا و بحالا قلتي دي زيربي مع برايتون ، يقدرو يتحكمو فأي ماتش كما كان و يديرو ماتشات كبيرة ضد خصوم اقوى منهم بكثير و لكن واش هادشي غادي يكون كافي فآخر المطاف لتحقيق الألقاب؟ لا. مشاهدة هاد النوعية د المدربين بالنسبة للمحايدين هي بمتابة شي حاجة واو لكن المشجعين ديال الفرقة غتلقاهم كيتقطعو حيت كيشوفو راسهم بعاد على الألقاب نهار على نهار. تقدر تضحك الدنيا ليه كما ضحكت ل غاسبيريني و لكن مقام الفرق مبدل و تا الميديا مغاديش ترحمو و تخليه يوصل لداك شي لي باغي يوصل ليه ، خاص الوقت والخدمة ومن زهرو تصادف مع إدارة ديال توتنهام لي كتعتابر هي أسوء ما يكون ف طوب 6.	ary_Arab	150
Football B'darija - فوتبول بالداريجة	من لي جا للمانيو ، مكاينش هاد لعاب د الوسط لي ساهم اكثر من برونو فيرنانديز فالدوريات الخمس الكبرى (156 بيت). كان كيتسنى غير ايمتا يمشي تين هاغ باش يرجع للبلبالة.	ary_Arab	151
Football B'darija - فوتبول بالداريجة	لوكا ويليامز بارنيت لعاب ديال توتنهام و كان كمل 16 عام غي داك الشهر ، توتنهام عيطو عليه للماتش ضد غالاتاسراي و سافر معاهم لتركيا. لوكا كان من المفترض انه يكون فالمدرسة و قاري نهار كامل ، الغد ليه غادي يكون مشى بحال السبع و كيتبعصص على صحابو. الحلم ديال أي مغربي ، واحد الوقت..	ary_Arab	152
Football B'darija - فوتبول بالداريجة	17:30 : تشيلسي x ارسنال 20:45 : الانتر x نابولي 21:00 : ريال سوسيداد x برشلونة الديربي الأفضل فلندن و فظروف استثنائية بحيث بجوجهم بنفس عدد النقاط ، كن او لا تكن بالنسبة لأرسنال ف المنافسة على الدوري ، تشيلسي و فرصة لاثبات الذات و فحالة الفوز غادي يكون هو اول انتصار على ارسنال ف ستامفورد بريدج من 2018! الانتر و نابولي و صراع الصدارة ، ماتش غادي يوضح لينا شكون عندو علو الكعب على خوه ، تحدي كبير لنابولي ف خرجة صعيبة ف جيوسيبي مياتزا. الا قلتي ليا شي فريق متوسط فالليغا يقدر يعدب برشلونة و ريال مدريد غادي نقوليك ريال سوسيداد ، اوضاع الفرقة ماشي تل لهيه و لكن كيقدرو يشدو كورة على الخصم و عندهم لعابة أذكياء فالوسط و الهجوم ، البارصا غادي تواجه خصم محلول نوعا ما دفاعيا و لكن الحذر كل الحذر من قدرات الفريق ف الحفاظ على الكرة و بقيادة ايمانول كيعرفو ايمتا يهجمو و ايمتا يخليو الكرة فرجليهم. صباحكم مبروك ، ان شاء الله يدوزو الماتشات كما كنتمناوهم يدوزو و مايحشموناش.	ary_Arab	153
Football B'darija - فوتبول بالداريجة	تقسيم الميزانية بشكل عادل بين فرق البرمييرليج مخلية النيفو يطلع عام على عام ، الفرق عندها ميزانية باش تصرف بحال افضل الفرق ف العالم + افضل المدربين فلعالم كتكون الوجهة ديالهم الاولى هي البرمييرليج ، افضل اللاعبين ايضا و الفراقي عام على عام كتخرج كتاكيت عندهم ما يقولو.. حاليا ميمكنش تلعب ماتش فالدوري و تديرو ف كرشك ، اكثر من 15 فرقة كيدورو كورة و قادرين يخطفو نقاط ضد الكل و يفرضو لحظاتهم ضد الكبير و الصغير ، كل عام كتزاد فرقة جوج على الكوكبة لي اصلا كانت كتنافس قبل. هاد لعام كلشي كيخطف النقط من كلشي و مزال فرق بحال المانيو ناعسين مزال ، جدول الترتيب كل سيمانة غادي يبقى يتقلب من بعد و ديما الجديد.	ary_Arab	154
Football B'darija - فوتبول بالداريجة	اول لعاب هاد الموسم كيماركي +10 اهداف و كيحط +10 اسيستات فموسم واحد فجميع المسابقات. متكامل.	ary_Arab	155
Football B'darija - فوتبول بالداريجة	4 خسائر متتالية لمانشستر سيتي ف جميع المسابقات ، الشيء لي كيطرا لأول مرة ف مسيرة غوارديولا.. إصابة رودري ، اشاعة انتقال غوارديولا للبرازيل ، مشكل غوارديولا مع غريليتش ، آخر عام لدي بروين مع الفرقة ، 115 تهمة لخرق قواعد اللعب المالي.. كتبان بلي الأمور ماغاداش ف طريق السيتي نهائيا لا داخل التيران ولا برا التيران.	arb_Arab	156
Football B'darija - فوتبول بالداريجة	واحد من الاخطاء لي دار ارتيتا هو باع سميث رو ل فولهام ، سبب البيع فقط لأنه ماكيربحش الثنائيات و ماشي شرس فلعبو ، الإشكال ماشي ف واش باعو ولا لا ، الاشكال كان فأنه ماعوضوش بشي لعاب فنفس الخصائص ديالو ، ف بالبيع د سميث رو خسرتي اللاعب الوحيد لي عندك فلفرقة كيجري بالكرة. سميث رو هو لاعب اختصاصي ف عطيني نعطيك ، ودماغ كيعرف ايمتا يدوبلي و ايمتا لا ، أهم مميزاته هو الدوران بالكرة و كيفاش كيخوي ل لعابة لي حداه و كيخليهم يستالمو ف مساحة.	ary_Arab	157
Football B'darija - فوتبول بالداريجة	- هاتريك ضد ليفانتي فالليغا. - هاتريك ضد برشلونة ف السوبر الإسباني. - هاتريك ضد دورتموند ف عصبة الأبطال. - هاتريك ضد اوساسونا فالليغا. رابع هاتريك ل فينيسيوس مع الريال ف 3 مسابقات مختالفين ، مزال العاطي يعطي.	ary_Arab	158
Football B'darija - فوتبول بالداريجة	مهما كانت الظروف توحشنا نشوفو هاد الإحتفالية ، بيت غادي ينفسو شوية بعد سلسلة من الماتشات و القرارات السيئة فالثلث الاخير. بيلينجهام فنهارو هو اكثر من لعاب كيحط كورة فالشبكة ، واحد من افضل اللعابة فاوروبا فربح الثنائيات ، المجهود لي كيديرو بدون كرة فالوسط را قلال لي كيديرو بحالو. مؤخرا شفنا اللعاب مبقاش قادر يجري بكرة كما موالف ، كونطرول كيخونو و بزاف ديال المرات كيتلف و ما كيعرف ما يدير بالكرة ، علاش لا البداية الفعلية ديال الموسم تكون من اليوم.	ary_Arab	159
Football B'darija - فوتبول بالداريجة	تا اش هاد الزهر ؟	ary_Arab	160
Football B'darija - فوتبول بالداريجة	واحد من المتضررين بالمستوى د الفرقة هاد الموسم هو سافينيو ، الأداء ديال مانشستر سيتي حاليا مامعاونش لعابة تتسلط عليهم الأضواء و لكن فين ما حط رجليه فالتيران كيدير الفرق.. غوارديولا كيلعبو جناح خط باش يستافد من الدريبل و العرضيات الممتازة بليمنية و الغوشية لهالاند و قامعو شوية ، اللعاب خاصو دعم اكبر فالجهة اليمنى و يحاول يتبنى عليه السيستم شوية بلاصت ما يبقا كيعاود فنفس الروتين : دريبلي - سونطراج. كنظن الا تعطاتو شوية الحرية غادي يطلع من معدل المساهمات لي عندو، فودين خدا هاد الحرية داك لعام و انفاجر ، مكاين تا سبب مايخليش سافينيو يتم التعامل ديالو بنفس المعاملة.	ary_Arab	161
Football B'darija - فوتبول بالداريجة	اليوم و على غير العادة مغاديش نبداو السبت الممتاز ب ماتش د البرمييرليج و لكن ماكيمنعش اننا غادي نبقاو مسرحين.. ماتش ريال مدريد و اوساسونا مع 14h00 هو ماتش زوين لجوج فراقي قراب لبعضياتهم فالترتيب ، رباح للريال ضد الفريق الوحيد لي هزم البارصا هاد لعام فالدوري غادي يخلي الثقة شوية ترجع ل لعابة ضد خصم ماساهلش. البلان هو الرباح مخاصش يكون كافي ، هاد النوعية دلماتشات هما لي خاصك تبني عليهم باش تقلب الموسم ديالك من حد باقي الحال ، الرباح الا جا خاص يكون اداء و نتيجة و يكون واحد التحسن فالأداء الدفاعي ، الضغط و تا فالشق الهجومي فكل ما يتعلق بالتحركات و التفاهم..	ary_Arab	162
Football B'darija - فوتبول بالداريجة	🚨 - مبابي طلع ليه ديشامب ف صحتو ، اللعاب قرر ميحطش رجليه فالمنتخب من حد ديشامب باقي تما. حسب مولينا ، اللعابة د فرنسا ولاو كيتسناو غي ايمتا يمشي ديشامب و يجي زيدان.	ary_Arab	163
Football B'darija - فوتبول بالداريجة	غادي تجيك فشكل و لكن ارسنال هما اكثر فريق كيضغطوا على الخصم فالمنطقة ديالو فدوري الأبطال هاد الموسم ( 543 مرة ف 4 ماتشات ) ، و اكثر لعاب ضغط على الخصم هو من ارسنال ايضا ' كاي هافرتز ' ب 146 مرة. بنادم غادي يقول أو ، كيفاش ارسنال كيضغطو بهاد الشكل ولكن فنفس الوقت كيبانو مقتولين ؟ الجواب هو ارتيتا بنى الفريقة ديالو بهاد الشكل ، مجموعة من اللعابة لي محدودين تقنيا و لكن كيجريو و مكيوقفوش تسعين دقيقة ، كيضغطو الداخل و كيحاولو يقطعو كورة ف منطقة الخصم.. داكشي علاش الفريق كيبان معدوم فاش البلوك كيكون قدامو حيت دوك العطاشة مايقدروش يصنعو الحل قدام بلوك كومباكت ، و داكشي علاش ملي توعت كالافيوري ارسنال ولات كتبان مقتولة حيت فالماتشات لي لعبهم مكانش كيوقف و كان كيخلق واحد الديناميكية و الحركية كبيرة فالجهة اليسرى من التيران. داكشي علاش مع العودة د كالافيوري و اوديجارد غادي يرجعو يبانو خارقين تاني ، اوديجارد-ساكا-تيمبر-كالافيوري-ساليبا-بارتي كيولي عندك كتر من النص دالفرقة لعابة تقنية و فنفس الوقت غادي يعطيوك بدون كرة و مغيلقاوش مشاكل ديك ساعة ، ميمكنش الفرقة متكونش متوازنة و متكونش مخلطة بلعابة تقنية و بدنية فنفس الوقت و تسنى الفرقة تدور كورة!	ary_Arab	164
Football B'darija - فوتبول بالداريجة	واخا جدد هاد الصيف ، بينجامين سيسكو عندو شرط جزائي بقيمة 55 مليون باوند. المواصفات ديال التسعود كاينة : التير ، المراوغة السرعة و الطولة ، غاع هادشي يخليه مهاجم محتمل لغاع فرق الطوب فلوروب. عندو مشكل هو انه مزاجي ومزال مدعدع شوية و لكن قوة التسديد عندو من عالم تاني و يقدر يماركي من اي وضعية و زاوية طاحت على بالك ، باقي صغير و بوطونسييل كبير.	ary_Arab	165
Football B'darija - فوتبول بالداريجة	🚨 - الجامعة البرازيلية دايرين كتر من جهدهم باش يجيبو غوارديولا ، خوتنا عيطو و دواو مع بيب بزاف المرات هاد العام ، المقربين من غوارديولا كيقولو بلي خونا منفاتح على الفكرة. ( سام لي )	ary_Arab	166
Football B'darija - فوتبول بالداريجة	نيمار يقدر يدير الخطوة الأمثل بالنسبة ل لعاب فالظروف ديالو ، خاصنا نتقبلو فكرة انه مابقاش ليه بزاف و الإصابات المتكررة لي عندو ماغاديش تخليه فحالو و عاد زيد خونا كيكبر فالسن عام على عام.. نيمار باغي يرجع لسانتوس و دوا مع الهلال على بلان فسخ العقد ، الفرقة رجعات للدرجة الاولى بشكل رسمي و العودة ديال نيمار للفريق لي تعلم فيه ابجديات الكرة غادي تزيد من تقدير الجمهور ليه و تما يقدر يوجد للمونديال على خاطرو و يقصر ف بلادو. سانتوس باغا تجيب تا غانسو باش تجمعو مع نيمار و ليو باتيستاو تاهو ، علاش لا نيمار يكون سبب باش يرجع سانتوس لمنصة الألقاب من جديد و يسالي الكاريير بأحسن طريقة ممكنة بعد سلسلة من القرارات السيئة لي ضيعاتو و ماشبعاتناش منو.	ary_Arab	167
Football B'darija - فوتبول بالداريجة	نصيري ضيع بينالتي و بذلك كيضيع فرصة التعادل لفرقتو	arb_Arab	168
Football B'darija - فوتبول بالداريجة	اوسيمان عتق الكاريير ديالو بالانتقال ل غالاتا سراي ، اللعاب كان غيبقى غي مسرح فالدار لمدة ستة اشهر و كيتفرج ف بنادم بحالنا بحالو. التألق فالدوري التركي و فالماتشات الكبار ف اليوروباليج غادي يسلط عليه الاضواء بطبيعة الحال ، يخدم على راسو فالتصرفات برا التيران و يرحب بإنتقال بعقلو لأفضل الفرق ف الصيف.	ary_Arab	169
Football B'darija - فوتبول بالداريجة	الخطأ الوحيد لي دار لامبارد بعد الاعتزال هو كان عينو فالتدريب و اتجاهل البوسط لي فعلا غادي يعطي فيه و عندو الإمكانيات فيه.. لامبارد فالوقت ديالو مع تشيلسي جاب ليهم خيرات اللعابة و اقتارح ليهم افضل البراهش لي طالعين بحال هالاند ، وجد ليهم الفرقة و تهلا فالبراهش امثال جيمس ، ماونت و خلاهم عناصر مهمة فلفرقة.. تا فاش مشى لإيفرتون ، عينو هي عينو ،كان قاليهم بلي كاين واحد التسعود سويدي سميتو جيوكيريس يستاهل نشوفو لجيهتو. لامبارد هو كشاف كبير و ماواخدش حقو من هاد الجانب ، كيشوف اللعاب كيعرف المعدن ديالو واش عندو لا ماعندوش و كيدير الثقة فالدراري الصغار ، الإشكال انه ماعندوش فالتدريب و لكن مخاصش يتعامل بحال امثال نيفيل ، فيرديناند و غاع صحاب داواوا لي ماعندهمش مساكن لا فالتدريب لا فالتحليل لا ف تا وزة.	ary_Arab	170
Football B'darija - فوتبول بالداريجة	ارتيتا مابقاش ضامن بلاصتو ، و هادي ماشي هضرتي بل الهضرة ديال افضل صحفي ف إنجلترا " دافيد اورنستين " ! ارتيتا بدا كيوصلو البرد ، الناس الكبار فلفرقة كانوا ضد فكرة أن ارتيتا يجيب كالافيوري و ميرينو و لكن أكد عليهم بلي غيديرو الفرق ، الإدارة دعماتو ديال بصح و صرفات الفلوس لي مكانش اي واحد كيتخيل بلي غيحطوهم و مزال الفرقة كتدور فنفس الحلقة.. بزاف كيشوف ان ارتيتا بنى فريق و خاصو يسلم المهمة لمدرب عندو خبرة يكمل الخدمة ، عشيرو ايدو تاهو مشى بحالو و مكاينش لي يكالي عليه دبا ، إما الفرقة تشد الطريق الصحيح و تختمها ب شي ألقاب فاللخر د الموسم ولا غادي تكون هضرة اخرى.	ary_Arab	171
Football B'darija - فوتبول بالداريجة	غاري اونيل تحت تهديد الإقالة فحالة خسرو نهار السبت ضد ساوثهامبتون.. غاري اونيل كان دار موسم كبير العام لي داز ، و بعد الكثير من التوقعات ديال هبوط الفرقة مع مشاكل قواعد اللعب المالي ، الفرقة خرجات منها بحال الشعرة وسط العجينة و دارو موسم فوق التوقعات. صدق او لا تصدق ، وولفرهامبتون ربحو ماتش واحد فآخر عشرين ماتش فالدوري ، الفرقة كتلعب كورة و لكن النتائج والو ، الفرقة كتعذب اي فرقة و لكن ماكيربحوش ، خاص الرباح ضد ساوث ولابد حيت اللعب بوحدو ماكافيش و ما كيرضي غير المحايد.	ary_Arab	172
Football B'darija - فوتبول بالداريجة	نص د الماتشات ديال الدور الأول تلعبو ، مزال مفاجئات كاينين ف طوب 8 و مزال غادي يكونو تقلبات كثيرة فالجدول.. الامور غادا و كتشعل ، غاع الفراقي الواعرين غيبغيو يطرقو المسمار و يدوزو مع 8 لولين الشيء لي غادي يخلي متعة خاصة فالجولات الأخيرة لي بقاو.	ary_Arab	173
Football B'darija - فوتبول بالداريجة	سيناريو مجنون ف البارك دي برانس ، ماتش بعنوان سبيسيال سيميوني بحال كما عودنا فأيام زمان ، اما بالنسبة لباريس القضية ولات عندهم حامضة دبا و مزال ليهم ماتشات صعاب.	ary_Arab	174
Football B'darija - فوتبول بالداريجة	روبرت ليفاندوفسكي مع فليك ف البايرن و البارصا : - 87 ماتش - 102 بيت - 24 أسيست. ماشي عادي.	ary_Arab	175
Football B'darija - فوتبول بالداريجة	اينيغو نهار على نهار كيزيد نغزة ، خونا وصل لواحد المستوى مرعب ف كيفاش كيخرج بنادم للاورجو بالإضافة الى هادشي انه مدافع شرس و كيلصق بنادم + خطر كبير فالكرات الثابتة. العودة ديال اراوخو و كريستنسن غادي تعاونو و تخليه يرتاح شوية ، حيت خونا ولا من الركائز ف سيستم فليك و مخاصش يكترو عليه الدق تاني.	ary_Arab	176
Football B'darija - فوتبول بالداريجة	مابقاش عاجبني هادشي لي كنشوف من ارتيتا ، تقريبا من الماتش لي خسر فيه ب 4-1 ف صراع اللقب ضد مانشستر سيتي و هو كيلعب متحفظ و خايف ، الإشكال هو ان داك لماتش كان لاعب ب هولدينج و زينشينكو فالدفاع و مكانش ساليبا.. زيرو تنشيط هجومي بالنسبة لفرقة كبيرة و كتنافس ، طريقة الهجوم ديالهم هي الأسوء ف فرق طوب سيكس ، فكيفاش بهادشي غادي تنافس فاوروبا ؟ عاجلا ام اجلا ، خونا خاص يتطلق شوية و يبدا يركز على الجانب التقني اكثر فالتشكيلة حيت لا بقا مقابل غا ربح الثنائيات ، ماعندو فين غيمشي.	ary_Arab	177
Football B'darija - فوتبول بالداريجة	الا بغات باريس يكون عندها امل فالتأهل خاص تضرب اتليتيكو هادي مافيهاش كلام ، الفريق مزال مقبل على ماتش مانشستر سيتي و ماتش البايرن وخرجات صعاب ، مابقاش عندهم الوقت فين يضيعو نقاط مزال.. من جهة اخرى ، سيميوني تاهو خاص يربح باش يخلي الامل قائم فالتأهل ، الفرقة عزيز عليها بحال هاد الماتشات فالعصبة و كتقدر تفرض الشخصية ديالها ، رباح غادي ينفس سيميوني شوية لي بدات عليه الهضرة تاهو. بزاف اتافقوا على هدا هو الماتش لي يستاحقو نشوفوه اليوم و مانكذبش عليكم راه ماتش مغري صراحة.	ary_Arab	178
Football B'darija - فوتبول بالداريجة	صحاب هجمة من هنا هجمة من لهيه غير يبعدو من الماتش عطى الله الماتشات لاخرين ، عشاق الشطرنج ولي كيموتو على ماتشات ديال جوج فراقي سادين الما و ضو ، و مقاتلين كيفاش يحلو و يختارقو دفاعات بعضياتهم ، ما عليك الا ب الإنتر ضد ارسنال اليوم.. متحمس و باغي نعرف شكون غتكون عندو الغلبة على لاخر ، كيفاش الإنتر غادي يتعامل باش يحل البلوك لي كيفرضوه ارسنال ، فنفس الوقت باغي نشوف ارتيتا واش غادي يخدم على الشق الهجومي و كاين تحسن على الاواخر ولا غيبقا التعويل المفرط على الكورنيرات و الكوفرات.. كاينين غيابات مؤثرة من الفراقي بجوج ، رايس ماسافرش و اوديجارد ماواجدش 100% ، الإنتر من المتوقع غادي تريح بعض العناصر حيت عندهم مواجهة مهمة ضد نابولي على الصدارة هاد الويكاند . بالرغم من الغيابات ، الخطة ديال المدربين بجوج هي هي و مغاديش تتبدل و كورتهم هي كورتهم.	ary_Arab	179
Football B'darija - فوتبول بالداريجة	🚨- فسخ العقد من الهلال ل نيمار هو بلان غير مستبعد و محطوط فوق الطبلة ، الهلال معولين يجيبو لعاب من الطبقة الكبيرة كما معروف و حاطين فينيسيوس كهدف رئيسي.. من الوجهات المحتملة ل نيمار هما سانتوس حسب الموثوق برونو اندرادي ، الفريق لي بدا فيه و الفريق لي تأكدات العودة ديالو للدرجة الأولى.	ary_Arab	180
Football B'darija - فوتبول بالداريجة	أيوب بوعدي خدا رجل المباراة ضد اليوفي.	arb_Arab	181
Football B'darija - فوتبول بالداريجة	واحد من البلانات لي عجبوني ف ارني سلوت هو أنه مدرب واقعي ، مزال محافظ على طريقة كلوب ف الضغط العالي و لكن فأوقات فقط ، مدرب ماعندوش مشكل يريح يتكمش اللور فلحظات و يطلق ليك كورة. كلوب كيبريسي ديما الشيء لي كيخلي الفريق يخلي ثغرات كبيرة فالوسط و الدفاع فبعض الأحيان و كيتعاقب من خلالها. ماكنقولش ان غادي يكون عندو باركور د كلوب مع ليفربول حيت باقي الحال على هاد الهضرة لكن المؤشرات زوينة ، فإنتظار يأدريسيو بوسطات الخصاص و يزيدو من عمق التشكيلة شوية.	ary_Arab	182
Football B'darija - فوتبول بالداريجة	واحد من الفراقي لي ماعرفوش يوازنو بين عصبة الأبطال و الدوري و تاترو من السيستم الجديد هما لايبزيج ، تخيل ان وصيف البوندسليغا ما جمع تا نقطة ف التشامبيوزليغ!	arb_Arab	183
Football B'darija - فوتبول بالداريجة	تا اش هاد الأداء يا خويا ؟ ماتش بالكرافاطة و زاد كمل الدعوة ب بيت هو لي بداه.	ary_Arab	184
Football B'darija - فوتبول بالداريجة	ريال مدريد فريق مفكك ، و فاش كنقول مفكك كنقصد ان الفرقة كاتبريسي بشكل عشوائي و ماواقفاش مقاد فالتيران الشيء لي كيخلي لعابة بحال بيلينجهام فالفيردي يضربو مجهود مضوبل باش يكاليو على عشرانهم.. ريال مدريد هو اكثر فريق كيصنع لحظات فالهجوم من أقل شيء ، و لكن بدون كرة هو واحد من اسوء الفراقي لي كاينين خصوصا ضد الفرق لي كتدور كورة و عندها الإمكانيات.. داكشي علاش كورتوا هو أهم عنصر ف المنظومة العشوائية ديال انشيلوتي ، حيت هو الوحيد لي كيقدر يرتب الدفاع و كيزعم يخرج للكورنيرات و بالإضافة لهادشي كامل كيجبد شي كواري لي مايطيحوش على بالك و كيخلي الريال فلماتش.	ary_Arab	185
Football B'darija - فوتبول بالداريجة	جوناثان دايفد من لعابة المظلومين اعلاميا حيث كيلعب ف ليل و ف الدوري الفرنسي و كذلك ف دوري كان مبابي هو نجم + نيمار + ميسي لعاب هداف مع ليل من 2020 لعب 200 ماتش مركا 97	ary_Arab	186
Football B'darija - فوتبول بالداريجة	جيوكيريس كيضيف مانشستر سيتي لقائمة الضحايا ديالو ، خونا ما كيعرف لا صغير لا كبير ، الحاجة الوحيدة لي كيعرفها و عن ظهر قلب هي طريق الشبكة!	arb_Arab	187
Football B'darija - فوتبول بالداريجة	شي لعابة واخا معرت اش يديرو كتلقى الهضرة عليهم قليلة حيت فرقتهم ماكتعاونهمش ومكاينش لي كيتفرج فيهم الا القليل ، الفرصة لي عندهم هي يبرزو فعصبة الأبطال و فالليالي الكبيرة ضد الفرق الكبار. ايدون زهيغروفا هو واحد من هاد الأسماء ، لعاب نقي و مهاري و قراراتو زوينة فالثلث الاخير ، استغل ليالي الأبطال باش يوصل سميتو للعالم.	ary_Arab	188
Football B'darija - فوتبول بالداريجة	مارتين اوديجارد رجع لتدريبات ارسنال الجماعية و من المتوقع ياخد دقائق ضد الانتر و تشيلسي هاد السيمانة.. عودة المؤتر الأول فالتلت الاخير للفريق بالاضافة الى أنه اللاعب لي كيتزعم الفرقة فالضغط الشرس لي كيفرضوه على الفراقي ، اللاعب لي كيصنع فرص بحال الشتا و فنفس الوقت كينظم الفريق و كيعرف ايمتا يكالمي اللعب و ايمتا يلعب كورة للقدام. العودة ديالو غادي تنفس الفرقة شوية و ترجعهم للطريق الصحيح.	arb_Arab	189
Football B'darija - فوتبول بالداريجة	المعلقين ديال بين سبورت اغلبهم ولاو غير متبعين الموجة و كيقولو الكلام لي كيتداولو اي واحد فالكومونطيرات و كتلقاه فأي جدال.. توقعات كثيرة وسط الماتش باش ملي تصدق ليه مرة من تسعين كيقولك " ماني قلتها لكم " ، بزاف ديال التهرنيط و إعادة نفس الكلام فلوقت لي تقدر غي تسكت و تقدر اللحظة و تسمع للجماهير و الفرحة ديالهم مع لعابة ف بيت الرباح القاتل. ها علاش بزاف ولا كيهرب للقنوات الفرنسية و البولندية فمختلف الأقمار ، را بنادم عندو VIP و كيخليه و كيمشي يتفرج ف هوتبيرد و استرا.. تخيل تكون عندك الفرصة باش تفرج و تسمع لامثال " Peter Drury " المعلق الانجليزي الأسطوري و تمشي تفرج ف الدراجي باقي تابع الموجة ديال ماجواير و كيذكرو فكل ماتش بالخايب واخا ميكونش لاعب.	ary_Arab	190
Football B'darija - فوتبول بالداريجة	صباح الخير ، صباح دوري الأبطال ، صباح العراقة.. عارف ان الاوضاع ديال البيغ ميلان ماشي كما والفنا و لكن كيبقا ماتش تاريخي بين كبار أوروبا ، ماتش توحشنا نشوفوه فالليالي الباردة و نتفكرو بيه اش كان كيعني ف يامات زمان.. ريال مدريد x ا سي ميلان كيبقى ماتش كبير مهما كانت ظروف الفراقي ، مقبلين ان شاء الله على متعة كروية خالصة مع 21h00.	ary_Arab	191
Football B'darija - فوتبول بالداريجة	نيمار لعب قل من نص ساعة و هو يشد فخذو و خرج بعدما دخل كبديل ، نيمار و الإصابات قصة عشق لا تنتهي..	arb_Arab	192
Football B'darija - فوتبول بالداريجة	عارف ان اليوم هو وقت الراحة قبل ماراثون من ماتشات دوري الأبطال و المسابقات الاوروبية فالأيام الجاية ان شاء الله ، و لكن باش كيعجبوك البرمييرليغ ديما مهلين ف صحاب الستون.. توماس فرانك x ماركو سيلفا هو واحد الصراع بين جوج مدربين كيلعبو نفس الكرة تقريبا ، بجوجهم مدربين مختصين ف البلوك متوسط و باش كيعجبوك هو كيغيرو طريقة لعب ديالهم فأي لحظة و كيقدرو يتأقلمو مع اي وضعية فلماتش حيت ماعندهمش طريقة وحدة داللعب ، ب مزيج بين البناء من الخلف و الاعتماد على الكرة الطويلة حسب الرغبة كيقدرو يفرضو لحظاتهم فلماتش ضد اي فريق. من لي طلعو فولهام ، ماركو سيلفا و توماس فرانك بجوجهم حققوا نفس عدد النقاط فالدوري ب 111 نقطة فالمركز السابع بعد كبار القوم فالدوري ، اليوم مواجهة خاصة باش يفكو الشراكة و يتبت واحد علو كعبه على لاخر. الماتش مع 21h00 ، ل لي بغا يشد الستون بطبيعة الحال.	ary_Arab	193
Football B'darija - فوتبول بالداريجة	ف شهر التوعية بمتلازمة داون ، ديك السيمانة نوتنغهام فورست غادي يعرضو على فريق من ذوي الاحتياجات الخاصة سميتو " warriors united " باش يحضر لمؤتمر صحفي ل نونو ايسبيريتو سانتو و يسولوه الاسئلة لي بغاو و هو يجاوبهم.. الطريقة كيفاش كيدوي و كيفاش كيتفاعل معاهم كتبين لك شحال محبوب هاد السيد ، حتى فالفترة ديالو مع وولفرهامبتون كان مقرب بزاف للجمهور و عندو معاهم علاقة خاصة و كلشي باقي كيذكرو بالخير الى الآن. الكريدي : sky sports	ary_Arab	194
Football B'darija - فوتبول بالداريجة	🚨 العلاقة بين زياش و غالاتا سراي انهارت ، المدرب غادي يصيفط لعاب للمدرجات و كاينة احتمالية ان الفرقة تفسخ معاه العقد.	ary_Arab	195
Football B'darija - فوتبول بالداريجة	كل موسم ، الفرق فالدوري الانجليزي كتطمح لإعادة تحقيق ثلاثة الإنجازات دازو سنين و هما صامدين ، كل فرقة كتدخل كتحلم و معولة هاد العام تكتب سميتها فالتاريخ و تحطم هاد الأرقام و لكن بدون جدوى.. --- ارسنال ( الدوري الذهبي ) --- مانشستر سيتي ( 100 نقطة ) --- تشيلسي ( استقبال اقل عدد من الأهداف فموسم : 15 هدف ) حلم الدوري الذهبي ضاع ، و حلم تحطيم رقم تشيلسي قريب يضيع بالوتيرة باش غادي الدوري ، 100 نقطة باقي فيها اللعب و لكن صعيب بزاف و كنتوقع البطل هاد لعام يربح الدوري ب شي كدا و تمانين نظرا للتنافسية و اقتراب الجودة بين الفرق. بالوتيرة لي كنشوفو البرمييرليج غادي بيها و النيفو لي كيطلع عام على عام بين المنافسين و الفرق المتوسطة ، واش كتظنو هاد الإنجازات غادي يتحطمو شي نهار ؟	ary_Arab	196
Football B'darija - فوتبول بالداريجة	فنرخبشة معادلين مع طرابزونسبور 2-2 ، تعادل غادي يبعد الفرقة على المنافسة على اللقب و غادي يخلي غالاتاسراي توسع الفارق ، الحكم غادي يزيد 12 دقيقة ، فالدقيقة 102 غادي يماركي سفيان امرابط و مورينيو غادي يحتافل بهاد الطريقة :	ary_Arab	197
Football B'darija - فوتبول بالداريجة	نصير المزراوي هو نجم اللقاء لحدود اللحظة بدون منازع ، لعاب عندو قدرة هائلة على الخروج من الضغط بالإضافة للتدخلات و الطريقة كيفاش كيلصق الجناح لي كيواجهو. اول صفقة فحدود المعقول كتديرها المانيو من زمان ، مزراوي عندو القدرة ديال وان بيساكا فالتدخلات بالإضافة الى انه لاعب افضل من وان بيساكا تقنيا و واعي اكثر بالمساحة لي كتبقا ورا ظهرو. المشاكل لي كتعيشها المانيو خلات الصفقة ماتاخدش حقها من طرف الميديا ، يمكن اكثر لعاب بقا النيفو ديالو تابت فلفرقة من لي بدا الموسم.	ary_Arab	198
Football B'darija - فوتبول بالداريجة	كل مدرب عندو الدوا ديالو و الدوا ديال ايمري هو انجي بوستيكوغلو ، فآخر جوج ماتشات بيناتهم انجي ماركا 8 بيوت بالتمام و الكمال و تلقى هدف واحد. ماتش كما كان متوقع ب ريتم سريع ، استون فيلا كانو افضل فالميطا لولة و اكثر تماسك و لكن توتنهام دخلو جاعرين فالميطا التانية و خنقو الفيلا بالبريسينغ ديالهم.	ary_Arab	199
Football B'darija - فوتبول بالداريجة	الماتشات مع كيبداو مع كيساليو ، البارصا ماكيرحمو تا حد ف الليغا.	ary_Arab	200
Football B'darija - فوتبول بالداريجة	الصحف البرازيلية خرجات بكلام اخر ف قضية مارسيلو مع فلومينينسي.. الأمر مابداش فقط بأن خونا مبغاش يدخل لبارح ف الدقيقة الأخيرة و قال شي كلام ماشي تل لهيه للمدرب ، بل قالك بلي خونا منوضها مع غاع السطاف د الفرقة ، و كيقول ل لعابة صغار باش ميطرينيوش بشراسة غي بشوية عليهم حيت لا كان الجانب التقني داكشي لاخر مكيهمش. تقريبا كلشي دعم قرار المدرب باش يفسخو عقد مارسيلو ، و الفرقة مابقاتش قادرة تتحمل المشاكل لي كيديرها ليهم اللاعب فلفرقة ، ف كان الخيار الأفضل للجميع هو يصيفطوه.	ary_Arab	201